Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 191/12/3306	Považská Bystrica, 6.9.2013
EEČ : 2-26-132-2013

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Považská Bystrica zo dňa 6.9.2013, spisová značka Pv 191/12/3306, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako matka maloletej XXXXX, nar. XXXXX, bytom XXXXX, XXXXX, napriek osobným upozorneniam triednej učiteľky mal. XXXXX v dňoch 28.11.2011 a 17.1.2012 a písomnému upozorneniu zo dňa 21.12.2012 o absenciách v škole, umožnila tejto v školskom roku 2011/2012 zanedbávanie povinnej školskej dochádzky, v dôsledku čoho mal. XXXXX vymeškala 45 vyučovacích hodín v mesiaci október 2011, 134 vyučovacích hodín v mesiaci november 2011, 92 vyučovacích hodín v mesiaci december 2011 a 60 vyučovacích hodín v mesiaci január 2012, teda za obdobie od októbra 2011 do konca januára 2012 vymeškala celkovo 331 vyučovacích hodín, ktoré neboli žiadnym spôsobom ospravedlnené, pričom matka so školou a Úradom práce, sociálnych vecí a rodiny Považská Bystrica spolupracovala iba v tom zmysle, že reagovala na predvolania, avšak nápravu svojej dcéry nezjednala, čím ju vystavila nebezpečenstvu spustnutia

Uznesením prokurátora Okresnej prokuratúry Považská Bystrica zo dňa 6.9.2013, spisová značka Pv 191/12/3306, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry XXXXX uznesením sp. zn. Pv 191/12  zo dňa 19.06.2012, právoplatným dňa 26.06.2012, podľa § 216 ods. 1 písm. a/, b/, c/ Tr. por. podmienečne zastavila trestné stíhanie obv. XXXXX za prečin ohrozovania mravnej výchovy mládeže podľa § 211 ods. 1 písm. b/, ods. 3 písm. a/ Tr. zák. s poukázaním na § 138 písm. b/ Tr. zák. spáchaný na tom skutkovom základe, ako je uvedené vo výrokovej časti tohto uznesenia.

	Pri rozhodnutí o podmienečnom zastavení trestného stíhania bola obv. XXXXX podľa § 216 ods. 2 Tr. por. určená skúšobná doba v trvaní jeden /1/ rok,  ktorá začala plynúť právoplatnosťou tohto rozhodnutia. 

	Uznesenie o podmienečnom zastavení trestného stíhania XXXXX nadobudlo právoplatnosť dňom 26.06.2012, kedy začala plynúť aj určená skúšobná doba, ktorá uplynula dňom 26.06.2013.

	V priebehu plynutia skúšobnej doby a následne aj po jej skončení boli k osobe obvinenej zabezpečené správy z Okresného riaditeľstva PZ XXXXX, Obvodného úradu, odboru všeobecnej vnútornej správy XXXXX a Mestského úradu XXXXX. Tiež bol zabezpečený aktuálny odpis z registra trestov. Z týchto správ a podkladov je zrejmé, že obv. XXXXX po právoplatnosti uznesenia o podmienečnom zastavení trestného stíhania, teda po 26.06.2013, nebola trestne stíhaná a právoplatne odsúdená za žiadny iný trestný čin a nebol ani prejednávaná a postihnutá za žiadny priestupok.

	XXXXXeboli v priebehu skúšobnej doby uložené žiadne povinnosti a obmedzenia.

 Počas skúšobnej doby podmienečného zastavenia trestného stíhania obv. XXXXX viedla riadny život.
 
	Podľa § 217 ods. 1  Tr. por., ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	U obv. XXXXX boli jednoznačne splnené všetky podmienky stanovené v  § 217 ods. 1 Tr. por. tým, že v priebehu skúšobnej doby viedla riadny život. Z týchto dôvodov som rozhodla tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Lenka Danihlíková
prokurátorka